09/Sv. 2 Službeni list Europske unije 105 32004R2205 L 374/42 SLUŽBENI LIST EUROPSKE UNIJE 22.12.2004. UREDBA KOMISIJE (EZ) br. 2205/2004 od 21. prosinca 2004. o izmjeni Uredbe (EZ) br. 3199/93 o uzajamnom priznavanju postupaka za potpuno denaturiranje alkohola radi oslobođenja od trošarine KOMISIJA EUROPSKIH ZAJEDNICA, uzimajući u obzir Ugovor o osnivanju Europske zajednice, uzimajući u obzir Direktivu Vijeća 92/83/EEZ od 19. listopada 1992. o usklađivanju struktura trošarina na alkohol i alkoholna pića ('), a posebno njezin članak 27. stavak 4., uzimajući u obzir mišljenje Odbora za trošarine, budući da: (1) — U skladu s člankom 27. stavkom 1. točkom (a) Direktive 92/83/EEZ od država članica zahtijeva se oslobođenje od trošarina za alkohol koji je u potpunosti denaturiran u skladu sa zahtjevima bilo koje države članice posebno, pod uvjetom da su ti zahtjevi propisno prijavljeni i prih- vaćeni u skladu s uvjetima utvrđenim u stavcima 3. i 4. toga članka. (2) _ ltalija je priopćila nekoliko promjena u postupcima denaturiranja koji su odobreni Uredbom Komisije (EZ) br. 3199/93 (2). (3) — Komisija je prenijela navedeno priopćenje drugim drža- vama članicama 26. studenoga 2003. (4) — Kako niti Komisija niti ijedna država članica u propi- sanom vremenskom roku nisu tražile da se to pitanje postavi u Vijeću, u skladu s člankom 27. stavkom 4. Direktive 92/83/EEZ smatra se da je Vijeće odobrilo izmjene u postupcima denaturiranja koje je prijavila Italija, s učinkom od 26. siječnja 2004. (5) — Uredbu (EZ) br. 3199/93 treba stoga na odgovarajući način izmijeniti, (') SL L 316, 31.10.1992., str. 21. Direktiva kako je izmijenjena Aktom o pristupanju iz 2003. () SL L 288, 23.11.1993., str. 12. Uredba kako je zadnje izmijenjena Uredbom (EZ) br. 2559/98 (SL L 320, 28.11.1998., str. 27.). DONIJELA JE OVU UREDBU: Članak 1. Stavak koji se odnosi na ltaliju u Prilogu Uredbi (EZ) br. 3199/93 zamjenjuje se sljedećim: ,Italija Etilni alkohol koji se denaturira mora imati najmanje 83 % volumnog sadržaja etilnog alkohola i volumnu jakost mjerenu EZ alkoholometrom od najmanje 90 %. Po bezvodnom hektolitru, dodati: (a) 125 grama tiofena; (b) 0,8 grama denatonium benzoata; (c) 3 grama reaktivnog bojila CI reactive red 24 (crveno bojilo), otopina s 25 % m/m; (d) 2 litre metiletilketona. Kako bi se osigurala potpuna topljivost svih kompo- nenata, denaturirajuća smjesa mora se pripravljati u etilnom alkoholu ispod 96 volumnih % mjereno EZ alko- holometrom. Denaturiranje se postiže tvarima navedenim u točkama (a), (b) i (d). Tiofen i denatonium benzoat mijenjaju orga- noleptičke karakteristike proizvoda, čime onemogućuju gutanje, dok je uklanjanje metiletilketona, s vrelištem (79,6 *C) blizu točke vrelišta etilnog alkohola (78,9 *C), moguće samo neekonomičnim metodama. Time se olakšavaju provjere koje financijska tijela provode s ciljem otkrivanja eventualne zloporabe. Reaktivno bojilo CI reactive red 24 upotrebljava se kako bi proizvod dobio karakterističnu crvenu boju, čime se upotreba proizvoda odmah prepoznaje."